Ne falsum quidem
Opinabile argumentum scientificum dicitur ne falsum quidem cum in sumptionibus certo falsis scitis condatur, aut in theoriis quae fieri non possint falsae, vel adhiberi ad rem quamlibet praedicendam. Facta est locutio a Volfgango Pauli, physico mechanicae quanticae, pro alacribus perversae neglegentisque mentis contradictionibus notissimo (Shermer 2006), de quo Rudulfus Ernestus Peierls anno 1960 scripsit: "Amicus vulgatos iuvenis physici commentarios ei monstravit quos non esse magni momenti putavit, sed de quo eius opinionem volebat scire. Ille autem "Non modo est non rectum" maestus inquit, "sed ne falsum quidem" (Theodisce: Das ist nicht nur nicht richtig, es ist nicht einmal falsch). In scientia et philosophia, haec locutio nunc appellatur principium falsificabilitatis.